Demat Doudou,    Neo  ket ar wech kentañ e welan seurt kinnigoù o tremen war ar genrouedad... ha setu evezhiadennoù din atav :    Divoutin-tre eo kavout tud ar youl ganto ha ma vefent dedennet da dreiñ meziantoù e brezhoneg... evit lâret ar wirionez nanavezan ket hiziv muioch a 5 pe 6 den o doa kaset da benn ul labour treiñ bras a-walch evit bezañ meneget...    Ar chañs moa bet, ha noa ket pell zo, da gomz gant izili eus an Ofis a-zivout an droidigezh dre vras ha setu ar pezh oa bet reskontet din meur a  wezh : e mod pe vod o doa graet holl izili eus an Ofis troidigezhioù a youl-vat war zanvezioù a bep seurt... met ne reont ket mui kalz bremañ abalamour ma choulenn kalz a amzer ober kement-mañ ha dre-vras neo ket al labour-mañ « talvoudekaet ha talvoudekaus » evit gwir e spered an dud : ul labour-samm (labour-ki pe labour-manach ma fell deoch) an hini eo alies maz eo ober troidigezhioù. Ul labour a choulenn amzer vak ha barregezhioù kroaziet... erruet eo skuizh an dud gant al labour troidigezh, setu ar  wirionez ha komprenet vez ! Ret eo lakaat an dud da zeskiñ brezhoneg, dav eo talvoudekaat ha lakaat dhouzout dar re all ez eus raktresoù nevez a vez aozet el lech-mañ-lech met ne vo ket graet al labour-samm en o flas... ha komprenet vez !    Maz eus barregezh ganeoch, ar youl-vat hag an amzer vak da dreiñ ur meziant e chellot peurliesañ ober war-dro al labour teknikel en ho-unan ha hep re a strivoù... ar pezh a sinifi ivez : gwell eo bezañ ul liorzhour evit treiñ levr-mañ-levr war al  liorzherezh gant trawalch a efedusted... hag e ne vern pe yezh memes tra... Abalamour dan dra-se e soñjan-me ne vank ket du-mañ e Breizh tud barrek war an teknik e-keñver an niver a droerien a gaver dreist-holl... hag an daou varregezh a rank bezañ war penn ar memes den, anat eo dam soñj.    Bez ez eus un dra bouezus all a dalv ar poan da vezañ meneget da heul ivez : nez a ket buhez ur meziant dreist 6 miziad dre-vras... hag evit ma ne vefe ket kollet al labour troidigezh ez eo dav heuliañ spis  ar stummoù nevez o tont, mareadoù-ha-mareadoù, bepred-ha-bepred... a-hend all e vez kollet tamm-ha-tamm (met buan a-walch a-benn ar fin) holl arveridi och ober gant ar stumm vrezhonekaet...    Dav eo kavout amañ tud a lak o foan e-barzh e-doug ur maread hir a-walch eta... ha pa welan hiziv-an-deiz gant piv ha penaos vez renet raktresoù troidigezh zo e yezhoù all (OpenOffice.org e galleg da skouer), neus ger all ebet evit envel an traoù, dre ma vez roet kalz a archant a-wechoù gant an Europa,  ar Stadoù pe ar Rannvroioù evit ren raktresoù zo : ur micher gwirion ez eo deuet da vezañ, mod-se oa bet roet £300.000 (!) dar Gembreiz evit treiñ OpenOffice.org 2.0 en o yezh da skouer...    Ur micher ez eo deuet da vezañ met chom a ra ur « velegiezh » da gentañ a-dra sur, vel ma vez lâret e galleg !    Philippe